Zhantas/Cleaned-Kyrgyz_Wikipedia huggingface dataset:
Биллди өлтүрүү: 2-бөлүк

"Биллди өлтүрүү: 2-бөлүк" - 2004-жылы Квентин Тарантино жазган жана тарткан америкалык таймаш искусствосу тасмасы. Тасмада турмушка чыгып жаткан колуктунун ролун аткарган Ума Турман зөөкүр киши өлтүргүч топтон (Лүси Лү, Майкл Мэдсен, Дэрил Ханна жана Вивика А. Фокс) жана өзүн жана төрөлө элек ымыркайын өлтүрүүгө аракет кылган киши өлтүргүчтөрдүн башчысы Биллден (Дэвид Кэррадин) өч алуусун улантат.

Тарантино "Биллди өлтүрүү" тасмасын аз бюджеттүү таймаш искусствосу тасмаларын, самурай тасмасы жанрын, кара түстүүлөр тасмаларын, "спагетти вестерн" жанрын камтыган "грайндхаус" тасмаларына болгон урмат-сый деп эсептейт. Бул тасма бир эле мезгилде тартылган "Биллди өлтүрүү" тасмасынын экинчи бөлүгү. Биринчи бөлүгү 2003-жылы жарык көргөн. Тасма башында бир эле бөлүк болуп чыкмак болгон. Бирок убакыты 4 сааттан ашып кеткендиктен тасма эки бөлүккө бөлүнгөн. Тасманын эки бөлүгүнө тең жылуу пикирлер айтылып, ийгиликтүү сатылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар
Гилберт Грейпти мүңкүрөткөн эмне?

"Гилберт Грейпти мүңкүрөткөн эмне?" - 1993-жылы Лассе Халлстрөм тарткан америкалык драма. Башкы каармандарды ойногондор:Жонни Депп, Жулетт Луис, Дарлин Кейтс жана Леонардо Ди Каприо. Тасма жашылча дүкөнүндө сатуучу болуп иштеген 24 жаштагы Гилберт (Депп) бир кичинекей шаарда тойгонун билбеген оорукчан апасын жана майып инисин багуу менен алек болгонун баяндайт. Питер Хежес 1991-жылы жарык көргөн ушул эле аталыштагы романынан тасмага сценарий жазган. Тасма абдан жакшы кабыл алынган жана Ди Каприо аткарган ролу үчүн алгачкы Оскар сыйлыгына көрсөтүлгөн.

 Сюжет 

 Тартылгандар 

 Шилтемелер 

Категория:АКШ тасмалары
Категория:1993-жыл
Зыянсыз жалган

"Зыянсыз жалган" - 2014-жылы Филипп Фалардо тарткан Америка-Индия тасмасы. Сценарийин жазган Маргарет Нэгл. Атланта, Грузия жана Түштүк Африкада тартылган тасмага Риз Уизерпун, Арнолд Осең, Жер Даани, Эммануел Жал, Кори Стол жана Сара Бейкер катышат. 2014-жылы 3-октябрда тасма жарыкка чыгаардын алдында ошол эле жылы Торонто эл аралык кинофестивалында тасмалардын өзгөчө бетачарында көрсөтүлгөн. Ушул эле жылдын 22-октябрында Гринвич эл аралык кинофестивалында Американын ЮНИСЕФ фонду үчүн көрсөтүлгөн.

 Сюжет 

 Тартылгандар 

 Шилтемелер 

Категория:АКШ тасмалары
Категория:Индия тасмалары
Категория:2014-жыл чыккан тасмалар
Апокалипсис (тасма)

"Апокалипсис" - 2006-жылдагы америкалык эпикалык жоруктуу тасма. Режиссер жана продюсери Мел Гибсон. Сценарийин жазган Фархад Сафиния. Тасмага жергиликтүү мексикалык жана жергиликтүү америкалык Руди Яңблад, Раул Трухило, Майра Сербуло, Далия Эрнандес, Иан Уриел, Херардо Тарасена, Родолфо Паласиос, Бернардо Руиз Хуарез, Аммел Родриго Мендоза, Рикардо Диаз Мендоза жана Исраел Контрерас аттуу актерлор катышышкан. Гибсондун "Христостун азабы" деген аталыштагы мурунку тасмасындагыдай эле тасманын диалогу заманбап тилге жакындаштырылган байыркы тилде болот. Тасмада Майа уруусунун юкатек тили англис жана башка тилдин субтитринин коштоосунда колдонулган. Юкатек тили кээ бир жерлерде Майа тили деп да айтылып жүрөт.

Чындыгында Майанын кыйроосу 600 жыл мурун болгону менен тасманын окуясы 1511-жылдын тегерегиндеги Колумбияга чейинки Юкатан жана Гватемаладагы окуяны баяндайт. Окуя Майа цивилизациясынын бүтөөрүнө аз калган мезгилде месо-американын бир уруусунун адамы курмандыкка чалынуудан качып, айылы талкаланып жана барымтага алынып кеткенден кийин өз үйбүлөсүн куткарып калуусунун тегерегинде уланат. Тасма ийгиликтүү сатылып, дүйнөлүк аренадан 120 миллиондон ашык киреше алып келген. Киносынчылар Гибсондун режиссердук эмгегин, Диин Семлердин кинематографиясын жана актерлордун роль аткарууларын мактоо менен көпчүлүгү жылуу пикир айтышкан.

 Сюжет 

 Тартылгандар 

 Шилтемелер 

Категория:АКШнын тасмалары
Категория:2006-жыл чыкканы тасмалар
Маймылдар планетасынын таң жарыгы

"Маймылдар планетасынын таң жарыгы" - 2014-жылы тартылган америкалык илимий-фантастикалык тасма. Режиссеру Мэтт Ривс, сценарийин жазган Марк Бомбэк, Рик Жаффа жана Аманда Силвер. Катышкандар: Энди Серкис, Жейсон Кларк, Гэри Олдмен, Kери Рассел, Тоби Кеббел жана Коди Смит-Макфи. Бул тасма "20th Century Fox"тун "Маймылдардын чыныгы планетасы" сериялуу тасмасынын кайра жаралуусунан башталган, 2011-жылы тартылган "Маймылдар планетасынын көтөрүлүшү" тасмасынын уландысы. Таң жарыгы көтөрүлүштөн он жылдан кийин жаралган. Окуя кара тумоо адамзатты тыптыйпыл жок кылып салган мезгилде Сан-Францискодо бир ууч эл бул кесепеттен аман калуунун жолун издейт. Ал эми Цезарь акыл-эстүү маймыл коомун өзүнө баш ийдирүү менен алек болот.

"Маймылдар планетасынын таң жарыгы" 2014-жылы 11-июлда АКШ жана Канадада жарыкка чыгып, сынчылар тасманын визуалдык таасирин, баянын, багытын, ишке ашышын, музыкалык баасын эмоциялык таасирин мактоого татырлык деп баалашкан. Тасма көп сатылып, дүйнөлүк аренада $710 миллиондон ашуун каражат топтоо менен "Эң мыкты визуалдык таасир" наамындагы Оскар сыйлыгын алган. "Маймылдар планетасы үчүн согуш" деген ат менен чыга турган тасманын үчүнчү чыгарылышы 2017-жылдын 14-июлунда жарыкка чыгат.

 Сюжет 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар
Ажыдаарды кантип колго үйрөтүш керек?

«Ажыдаарды кантип колго үйрөтүш керек?» - 2010-жылы Америкада чыккан 3D форматындагы фантастикалык анимациялык тасма. Ага DreamWorks Animation продюсерлик кылган, ал эми Paramount Pictures тарабынан көрсөтүлгөн. Британиялык Крессида Коуэлл тарабынан жазылган ушул эле аталыштагы китептердин топтомуна үстүртөн негизделген тасмага Крис Сандерс жана Дин Деблуа режиссёрлук кылышкан. Тасмада Жей Барушел, Жерард Батлер, Крейг Фергүсон, Америка Феррера, Жона Хилл, Ти Жей Миллер, Кристен Уиг жана Кристофер Минц-Пласс үн коштошкон.

Тасма 2010-жылдын 26-мартында жарык көрүп, кино сынчылардын жана көрүүчүлөрдүн оң баасына татыган. Ошондой эле дүйнө жүзү боюнча 500 млн доллар алып келип, коммерциялык ийгилик жараткан. Ал 83-Оскар сыйлыгынын "Мыкты анимациялык тасма" жана "Эң мыкты музыка номинацияларына" көрсөтүлүп, бирок байгени "Оюнчук окуясы 3" (Мыкты анимациялык фильм) менен "Коомдук желе" (Эң мыкты музыка) тасмаларына уттуруп жиберген. «Ажыдаарды кантип колго үйрөтүш керек?» Мыкты анимациялык тасма номинациясы менен катар Эннинин он сыйлыгына татыган.

 Сюжет 
Окуя уламыштагы Викинг дүйнөсүндө орун алат. Хиккап аттуу өспүрүм викинг бала өз уруусунун ажыдаар өлтүрүү салтын улантмакчы болот. Өзүнүн алгачкы ажыдаарын кармагандан кийин жана акыр аягында өз уруусунун кабыл алуусуна татыган соң, ал ажыдаарды өлтүргүсү келбей калганын сезип, кайрадан аны менен достошуп алат.
 Тартылгандар 

 Шилтемелер 

Категория:АКШ тасмалары
Категория:Анимациялык тасмалар
Категория:2010-жыл чыккан тасмалар
Улгайгандарга жай жок

«Улгайгандарга жай жок» - 2007-жылы Америкада жарык көргөн нео-вестерн неонуар триллер жанрындагы тасма. Ал Кормак Маккартинин ушул эле аталыштагы романына негизделип, сценарийи бир тууган Коэндер тарабынан жазылып, тартылган. Мышык-чычкан драмасында Томми Ли Жонс, Хавер Бардем жана Жош Бролин башкы каармандарды ойношкон. Тасмада техастык ширетүүчү менен Вьетнам согушунун ардагеринин окуясы көрармандарды 1980-жылдагы чыгыш Техаска жетелейт. Тагдыр, абийир жана кырдаал темаларын камтыган тасма бир тууган Коэндердин мурдагы Жөн эле кан (1984) жана Фарго (1996) тасмаларында да ачылып берилген.

«Улгайгандарга жай жок» алгачкы жолу 2007-жылдын 19-майында Канн кино фестивалындагы сынакта экранга чыккан. Тасма 80-Оскар сыйлыгынын төрт номинациясы — "Эң мыкты тасма", "Эң мыкты режиссёр", "Экинчи пландагы мыкты актёр" жана "Мыкты ылайыкташтырылган сценарий" — боюнча жеңүүчү деп табылган. Ошондой эле, тасма "Мыкты режиссёр номинациясы" менен катар Британия киноакадемиясынын үч сыйлыгына жана Алтын глобустун эки сыйлыгына татыган. Америка кино институту фильмди АКИнин жыл тасмасы деп атап, ал эми АКШнын Улуттук кино сынчылар кеңеши тарабынан «Улгайгандарга жай жок» 2007-жылдын мыкты тасмасы деп табылган. 

 Сюжет 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар‎
Рок-н-роллчу (тасма)

«Рок-н-роллчу» — 2008-жылы экрандаштырылган британ-америка криминалдык комедиясы. Сценарийдин автору жана режиссеру Гай Ричи. Тасмага тартылгандар Жерард Батлер, Том Уилкинсон, Тэнди Нүтон, Марк Строң, Идрис Элба, Том Харди, Жими Мистри жана Тоби Кеббелл. Бириккен Королдукта 2008-жылдын 5-сентябрынан тарта көрүүчүлөргө суншталган жана алгачкы эле аптадагы кассалык жыйымдары эң алдыңкы орунга чыккан.

 Шилтемелер 

Категория:АКШ тасмалары
Категория:2008-жыл чыккан тасмалар
Карышкырлар менен бий

«Карышкырлар менен бий» - 1990-жылы Америкада жарык көргөн вестерн жанрындагы тасма. Режиссеру жана продюсери Кевин Костнер, тасмада башкы ролду да өзү жараткан. Фильм Майкл Блейктин ушул эле аталыштагы 1988-жылы жазган китебинин ылайыкташтырылган түрү. Тасмада Бириккен армия лейтенанты Американын чек арасына аскердик жумуш издеп барганы жана түпкү лакота эли менен болгон мамилелери тууралуу баяндалат.

Костнер тасманы 15 млн долларлык бюджет менен тарта баштаган. «Карышкырлар менен бийдин» тартылышына чоң сумма сарпталган жана ал Оскар киносыйлыгынын «Эң мыкты тасма» номинациясы менен кошо жети байгесин алып кеткен. Андан тышкары Алтын глобустун «Эң мыкты тасма — драма» сыйлыгына татыган. Фильмдеги көпчүлүк диалогдор лакота тилинде жүрөт жана англисче субтитр менен коштолот. Кино Түштүк Дакота менен Вайомингде тартылып, Синт Глеска университетинин Лакота таануу бөлүмүнүн башчысы Альберт Уайт Хат тарабынан которулган.

Тасма Голливуддагы вестерн жанрындагы кинонун кайра жаралышына салым кошот деп таанылган. 2007-жылы «Карышкырлар менен бий» Конгресс китепканасы тарабынан «маданий, тарыхый же эстетикалык жактан маанилүү» деп табылып, АКШнын Улуттук кинотасмалардын реестрине киргизилген.

 Сюжет 

 Тартылгандар 

 Шилтемелер 

Категория:АКШ тасмалары
Категория:1990-жыл
Кабарчыга өлүм

«Кабарчыга өлүм» - Америкада 2014-жылы жарыкка чыккан криминалдык триллер. Режиссёру Майкл Куэста, сценарийин жазган Питер Ландесман. Тасма ушул эле аталыштагы Ник Шунун китеби менен Гари Уеббдин Борбордук чалгындоо башкармалыгынын (БЧБ) кокаин аткезчилигине каршы күрөшү тууралуу баяндаган «Көмүскө биримдик» китебине негизделип тартылган. Кинотасмада Жереми Реннер башкы ролду жаратып, ага өзү алгачкы жолу продюсерлик да кылган. Фильм 2014-жылдын 10-октябрында экранга чыккан.

 Сюжети 
Журналист Гари Уеббдин башынан өткөргөн окуясына негизделген тасма 1990-жылдардын ортолорунда ишке ашат. Никарагуадагы көтөрүлүшчүлөрдү жашырын түрдө каржылаш үчүн АКШга кокаин ташуу аракеттерине БЧБнын ыктымал катыштыгы бар экенин Уебб ачып чыгат. Уеббге алыс турушун талап кылып, катуу басым жасаганына карабастан журналист окуяны андан ары иликтөөнү улантып, топтогон далилдеринин негизинде «Көмүскө биримдик» деп аталган макалалардын топтомун коомчулукка жарыялап жиберет. Мунун артынан БЧБ тараптан анын беделин түшүрчү балит жалаа кампаниясы башталат. Журналист өз беделин, үй-бүлөсүн жана жанын сактап калуу үчүн күрөшөт.

 Тартылгандар 

 Тасма өндүрүшү 
Тасманын 2014-жылдын 10-октябрында экранга чыга турганын Focus Features ошул эле жылдын 5-мартында жарыялаган.

 Тасманын тартылышы 
Негизги тасма тартуу иштери 2013-жылдын 16-июлунда АКШнын Жоржия штатындагы Атланта, Кобб жана Дикейтер шаарларында башталган.

 Обону 
Натан Жонсон тасмага саундтрек жазып, Back Lot Music студиясы бул саундрек кошулган альбомду 2014-жылдын 7-октябрында жарыкка чыгарган.

 Шилтемелер 

Категория:АКШ тасмалары
Категория:2014-жыл чыккан тасмалар
Кызыл жарыктар

«Кызыл жарыктар» - 2012-жылы жарык көргөн испан-америка драмасы. Сценарийдин автору жана режиссёру Родриго Кортес. Башкы ролдорду ойногондор Киллиан Мөрфи, Сигурни Уивер, Роберт Де Ниро, Тоби Жонс, Элизабет Олсен, Жоэли Ричардсон жана Леонардо Сбараля. Тасмада адаттан тыш кубулуштарды төгүнгө чыгарууга адистешкен физик (Мөрфи) менен университетте психологиядан сабак берген мугалимдин (Уивер) окуясы баяндалат. Алар белгилүү физиктин (Де Ниро) беделин түшүрүү үчүн аракет кылып көрүшөт. Физикти эң көп сындап жүргөн сынчысы 30 жыл мурун сырдуу өлүмгө дуушар болгон болот.

Тасманын премьерасы Сандэнс кинофестивалында 2012-жылдын январында болуп өтүп, ошол эле жылдын 13-июлунда АКШда чектелген түрдө кинотеатрларда коюлган.

 Тасманын тартылышы 
Кинотасма тартуу иштери Испания менен Канадада болгон. Испаниянын Барселона шаарынын ар кайсы он жеринде[6] жана дагы бир апта тартуу иштери Канаданын Торонто шаарындагы Роял Йорк мейманканасында жүргөн. Канаданын Гамилтон жергесине жакын жайгашкан Жеймс Стрит Норсто да көпчүлүк кадрлар тартылып алынган. Тасма тартуу жараяны 2011-жылдын февралында башталып, ошул эле жылдын апрелинде аяктаган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Испания тасмалары
Категория:2012-жыл
Толкун (тасма, 2008)

"Толкун" - 2008-ж. Деннис Ганзел койгон германиялык социосаясый триллер тасма. Баш каармандарды Йүрген Вогел, Фредерик Лау, Женифер Үлрих жана Макс Риемелт ойногон. Тасма Рон Жонстун "Үчүнчү толкун" аттуу коомдук экспериментине негизделген. Тасманы Rat Pack Filmproduktion үчүн Кристиан Беккер өндүргөн. Тасма Германиянын кинотеатрларында ийгиликтүү көрсөтүлүп, он апта ичинде 2,3 миллион адам көргөн.

Ганселдин "Толкуну" 1967-жылы Калифорниядагы мектепте орун алган, мугалим Рон Жонстун "Үчүнчү толкун" экспериментинин негизинде жаралган. Окуткан студенттери улутчулдук-социализм сыяктуу нерсе кантип пайда болушу мүмкүн экендигин түшүнүшө алышпаганда, Р. Жонс өзү авторитардуу башкарып, катаал тартиптүү уюштурулган, тоталитардык "кыймыл" түзгөн. Бул коомдун биргеликтүү сезими анын өз студенттерин гана эмес, программага башка топтордун кийин кошулган дилгир студенттерин дагы өзүнө тартып, жаңы толкун пайда болгон. Жонс окуучулары анын жолдоочуларына айланганы ага жакканын кийин мойнуна алган. Жаралып келаткан күчтү жою үчүн, Жонс бешинчи күнү долбоорду токтотуп, студенттерге фашисттердин жаштар кыймылдары менен болгон окшоштуктарды көрсөткөн.

1976-жылы, Жонс ал эксперименттин негизинде "Үчүнчү толкун" повестин чыгарган, 1981-жылы анын негизинде ошол эле аталыш менен телетасма тартылган. Ошол эле жылы, Мортон Руе өзүнүн "Толкун" китебин чыгарган, ал 1984-жылы Германияда басылып чыккандан тартып, мектепте окутулган адабият катары зор ийгиликке жетишип, 2,5 миллиондон ашык нуска сатылган. Андан тышкары, 1981-жылкы кино дээрлик бардык коомдук медиа борборлордо жеткиликтүү. Бул окуя дүйнө жүзү боюнча дагы башка көптөгөн оюндардын жана ролдордун жаралышына түрткү болгон.

 Сюжет 

 Тартылгандар 

 Шилтемелер 

Категория:Германия тасмалары
Категория:2008-жыл чыккан тасмалар
Тото Кутуньо

Сальваторе (Тото) Кутуньо (төр. 7-июль 1943-жыл, Фоздиново, Масса-Каррара, Тоскана, Италия) — Италиялык ырчы жана композитор.
Ал Адриано Челентано, Жо Дассен, Далида, Ricchi e Poveri сыяктуу аткаруучулар менен кызматташып, атактуулукка өзүнүн "L’italiano" аттуу ыры менен жеткен. Загребде өткөн «Еврокөрүнүү 1990» сынагынын жеңүүчүсү.

Өмүр баяны
Тото Кутуньо Италиядагы Тоскана аймагындагы Масса-Каррара облусунда жайгашкан Фоздиново шаарында туулган.Атасы деңиз аскери болуп, трубаны тартып ойногон. Анын артынан Тото Кутуньо да бул аспапты өздөштүрүп, өз алдынча урма аспаптарда жана аккордеондо ойногонду үйрөнгөн. 13 жашында аймактык музыкалык сынакта 3-орунга ээ болгон. 19 жашына чейин Кутуньо жергиликтүү музыкалык топтордо урма аспапатарда ойногон. Андан соң G-Unit ансамбли менен Финляндияга 6 айлык турнеге чыккан. Ал жактан келип өзүнүн "Toto e Tati" тобун негиздеген. Топ менен биргеликте Италияда гастролдорго чыгып, ыр жаза баштаган. 1980-жылы жеке ырчылык менен алектенип, 1983-жылы Сан-Ремодогу сынакта "L’italiano" ыры менен катышкан. Анда 5-орунду алса да, көрүүчүлөрдүн тандоосу боюнча 1-орунду алган. Бул ыры азыркыга чейин популярдуулугун жоготпой келет.
 Дискографиясы
 1976 — Volo AZ 504
 1979 — Voglio l`anima
 1980 — Innamorata, innamorato, innamorati
 1980 — Solo noi 
 1981 — La mia musica
 1983 — L`italiano
 1985 — Per amore o per gioco
 1986 — Azzurra malinconia — Italia
 1987 — Mediterraneo
 1990 — Insieme 1992
 1991 — Non e` facile essere uomini
 1995 — Voglio andare a vivere in campagna
 1997 — Canzoni nascoste
 2002 — Il treno va
 2005 — Cantando
 2005 — Come noi nessuno al mondo
 2008 — Un falco chiuso in gabbia
 2010 — I miei Sanremo
 Шилтемелер
 расмий сайты
 Орусиялык сайты 
 Орусиялык фан-сайты 
 Тото Кутуньо Кремлде концерт берди 

Категория:Италиянын поп-музыканттары
Бүткүл дүйнөлүк шоколад күнү

thumb
Бүткүл дүйнөлүк шоколад күнү  — Ар жыл сайын 11-июлда белгиленүүчү майрам.
 Тарыхы 
Бул күндү белгилөө Францияда 1995-жылдын 11-июлунда негиз салынган. Шоколаддын аталышы – ацтектердин (Мексикадагы индей эли) "чоколатль" – "ачуу суусундук" деген сөзүнөн чыккан. Мекени – Борбордук жана Түштүк Америка. Тарыхка кайрылсак, илгери ацтек жана майя элдери какао дандарынан ачуу суусундукту даярдап, күнүмдүк тамак катары ичишкендиги айтылат. Кийинчерээк XVI кылымдын ортосунда кечил илимпоз Бенцони Испаниянын падышасына дал ошол суюк шоколаддын пайдасы тууралуу доклад даярдайт. Падыша маалыматты уккан соң аны мамлекеттик сыр деп жарыялайт. Ал сырды кимде ким сыртка чыгарса, башы алынган делет. Көптөгөн жылдар бою шоколад бай адамдардын гана тамагы катары эсептелип келген. XIX кылымдын аягында гана кондитерлер шоколадды жасоонун ыкмасын ачыкка чыгарышат. Ал эми XX кылымдагы кумшекердин кескин арзандашы таттуу даамдын карапайым элге кеңири жайылуусуна өбөлгө түзгөн.

Категория:Франция
Сирил Монтана

right|upright|thumb|Сирил Монтананын аялы

Сирил Монтана (31 декабрьда 1969-ж.) — француз жазуучусу. 2010-жылдан 2015-жылга чейин анын аялы Аңгун болгон.

 Чыгармалары 
 Malabar trip, Paris, Éditions Le Dilettante, 2003, 125 p. ISBN 2-84263-077-7
 Carla on my mind, Paris, Éditions Le Dilettante, 2005, 156 p. ISBN 2-84263-102-1
 Le Bonheur de refaire le monde, Paris, Maren Sell Éditeurs, 2005, 158 p. ISBN 2-35004-031-3
 La Faute à Mick Jagger, Paris, Éditions Le Dilettante, 2007, 222 p. ISBN 978-2-84263-147-5
 Je nous trouve beaux, Paris, Albin Michel, coll. « Littérature générale », 2013, 200 p. ISBN 978-2-226-24524-3

Категория:Жазуучулар

Категория:Франция жазуучулары
2017 жайкы Сурдолимпиада оюндары

XXIII жайкы Сурдолимпиада оюндары — 2017-жылы, 18-июлдан - 30-июлга чейин Түркиянын Самсун шаарында өтөт.
 Спорттун түрлөрү 
XXIII жайкы Сурдолимпиада оюндарында 21 спорттун түрү боюнча (анын ичинде 16 сы жекелик, 5 — командалык) мелдешет.

 Жекелик спорттун түрлөрү 
 17px|Жеңил атлетика Жеңил атлетика
 17px|Боулинг Боулинг
 17px|Велоспорт Велоспорт
 17px|Багыт алуучу спорт Багыт алуучу спорт
 17px|Бадминтон Бадминтон 17px|Устол тенниси Стол тенниси
 17px|Теннис Теннис
 17px|Атуу Атуу
 17px|Сууда сүзүү Сууда сүзүү
 17px|Гимнастика Дзюдо 17px|Каратэ Каратэ
 17px|Тхэквондо Тхэквондо
 17px|Эркин күрөш Эркин күрөш
 17px|Грек-рим күрөшү Грек-рим күрөшү
 17px|Гольф Гольф
 Кросс-кантри

 Командалык спорттун түрлөрү
 17px|Баскетбол Баскетбол
 17px|Пляж волейболу Пляж волейболу
 17px|Футбол Футбол
 17px|Гандбол Гандбол
 17px|Волейбол Волейбол
 Шилтемелер
 XXIII жайкы Сурдолимпиада оюндары 

Категория:Жайкы Сурдолимпиада оюндары
Категория:2017-жыол спортто
Тактылар оюну

"Тактылар оюну" — америкалык жазуучу Жорж Рэймонд Ричард Мартиндин калеминен жаралган "Муз жана от ыры" фэнтези романдар сериясындагы биринчи роман. Ал биринчи жолу 1996-жылдын 1-августунда жарык көргөн. Роман 1997-жылы "Локус" сыйлыгын утуп алып, ошол эле жылы "Небула" жана "Дүйнөлүк фэнтези" сыйлыктарына көрсөтүлгөн. Дейенерис Таргариен жөнүндөгү бөлүмдөрдү камтыган "Ажыдаардын каны" новелласы 1997-жылы "Хүго" сыйлыгынын "Эң мыкты новелла" байгесин утуп алган. 2011-жылдын январь айында роман New York Times гезитинин бестселлерине айланып, 2011-жылдын июль айындагы тизмеде №1 болуп калган.

Романда ар түрдүү көз караштар аркылуу окуяларды баяндоо менен Мартин окуянын негизги чынжырчасы болгон Вестеростогу, Дубалдагы ак сөөк үй-бүлөлөрдү жана ошондой эле ак сөөк Таргариендерди тааныштырат. Роман бир канча бутактама эмгектердин жана айрым видео оюндардын жаралышына дем берген. Ошондой эле бул "Тактылар оюну" киносериалынын биринчи сезонуна негиз болуп берген. Сериалдын бетачары HBO телеканалында 2011-жылдын апрель айында болуп өткөн. 2013-жылдын март айындагы телеге толуктоо катары чыккан китеп да, "А" артикли алынып салынып, "Тактылар оюну" (Game of Thrones) деп аталган.
Басылыштары

Роман көптөгөн тилдерге которулуп, катуу, жумшак мукабалуу түрдө, электрондук жана аудио китеп түрүндө да басылып чыгарылган. Ар кайсы тилдердеги китептердин саны бирдей эмес болушу мүмкүн.
2000-жылдын июнунда Мейша Мерлин китептин чектелген чыгарылышын Жеффри Жонстун толук түрдө иллюстрациялоосу менен басып чыгарган.

Ылайыкташтырылышы

"Тактылар оюну" жана андан кийин жарык көргөн "Муз менен от ыры" сериясындагы романдар HBO телеканалынын киносериалдарына, комикс сериалдарына, карта, стол жана видео оюндарына жана башка медиа түрлөрүнө ылайыкташтырылган.

 Сыйлыктары 
 "Локус" сыйлыгы — "Эң мыкты роман" (Фэнтези) (Жеңген) — (1997)
 "Дүйнөлүк фэнтези" сыйлыгы — "Эң мыкты роман" (Көрсөтүлгөн) — (1997)
 "Хүго" сыйлыгы — "Ажыдаардын каны" үчүн "Эң мыкты новелла" (Жеңген) — (1997)
 "Небула" сыйлыгы — "Эң мыкты роман" (Көрсөтүлгөн) — (1997)
 "Игнотус" сыйлыгы — "Эң мыкты роман" (Чет элдик) (Жеңген) — (2003)

 Шилтемелер 

Категория:АКШ адабияты
Категория:Китептер
Категория:1996-жыл
Жумамүдүн Шералиев

Жумамүдүн Шералиев (1915, Ат-башы району - 1994, ошол эле жер) - обончу, композитор, акын. Кыргыз Республикасынын Токтогул атындагы мамлекеттик сыйл. лауреаты (1989).
 
 1942-ж. М. Күрөңкеев атындагы музыкалык окуу жайында окуган.
 1931-33-ж. Атбашы радио түйүнүндө ырчы.
 1936-48-ж. Т. Сатылганов атындагы мамлекеттик филармонияда солист,
 1948-53-ж. Кыргыз радиосунда музыкалык редактор,
 1953-58-ж. Нарын шаардык маданият үйүнүн көркөм жетекчиси,
 1958-86-ж. М. Рыскулов атындагы Нарын музыкалык драма театрынын музыкалык бөлүмүнүн башчысы.
 1939-ж. Кыргыз искусствосунун Москвада өткөн декадасына катышкан.

Шералиевдин чыгармалары негизинен элдик ырлардын салтынын азыркы турмуш менен үндөшкөн мотивдерге, ыргактарга жуурулуша чыгарылган лирикалык, патриоттук темадагы ыр, хорлордон турат. «Албырыпшаттык жүзүндө», «Созулма», «Укчу, эркем», «Түшүмдө», «Анда сен»,«Гүлдөжан», «Kapan койчу», «Ырдап кой», «Жибек чач», «Геологдун ыры»,«Токтогулдун арманы», «Жаш ча-бан», «Нарын вальсы», «Сонун да»,«Кыштак четинде», «Түшүмдө»,«Селкиге» ж. б. ырлары; «Сулуукыз», «Кыз-жигит», «Чекмурат», «Aк бата», «Калдыкка каршы» ж. б. дуэттери белгилүү. Ал бүт өмүрүн музыкага арнаган чаалыкпас композитор, чебер аткаруучу болгон.
 
Комузда, аккордеондо, мандолинада эркин ойногон. Театрда коюлган оюндардын көбүнө музыка жазган. Кыргыздын жаш жанры болгон хорду өнүктүрүүгө баалуу салымын кошкон. Атай, Муса менен жаны бирге курдаштардан болгон. Өзүнүн обондоруна сөзүн жазган. Алым сабакта төгүп ырдаган, аңгеме, очерк, пьесаларды, макалаларды жазган жазуучу, драматург, журналист да болгон.

К. Тагаев,С. Түркмөнов, С. Мамбетбаев, Э. Мааданбеков ж. б. обончулардын устаты. Кыргыз улуттук телерадиокорпорациясынын алтын казынасында 280 ыры, ар кандай аспаптардын (комуздун, аккордеондун, аспаптык топтордун, эл аспаптар, симфониялык оркестрдин, хордун) коштоосунда аткарылган чыгармалары сакталып турат.

Анын чыгармачылыгы бир катар чет өлкөлөрдүн ырчыларынын репертуарларынан орун алган. «Жаштар ай»,«Ырлар», «Тандалмалар», «Ырдап кой» аттуу жыйнактары жарык көрдү «Ардак Белгиси» ордени жана медалдар менен сыйланган.
 
Ысымы Ат-башы айылындагы мектеп-интернатына, Нарындагы музыкалык мектепке, Нарын шаарындагы көчөгө коюлган.

 Колдонулган адабияттар 
Алагушов, Балбай. Кыргыз музыкасы: Энциклопедиялык окуу куралы / Башкы редактору Үсөн Асанов. – Бишкек: Мамлекеттик тил жана энциклопедия борбору, 2004. – 400 бет. -ISBN 9967-14-016-X.

Категория:Музыка
Категория:Маданият
Категория:Театр
Категория:Кыргыз театры
Категория:Нарын облусу
Категория:Инсандар:Кыргызстан
Категория:Тарых
Категория:СССР